CELEX: 52016JC0001
Language: hu
Date: 2016-01-12
Title: Együttes javaslat A TANÁCS RENDELETE az Iránnal szembeni korlátozó intézkedésekről szóló 267/2012/EU rendelet módosításáról

EURÓPAI BIZOTTSÁG
            Brüsszel, 2016.1.12.
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Együttes javaslat
            A TANÁCS RENDELETE
            az Iránnal szembeni korlátozó intézkedésekről szóló 267/2012/EU rendelet módosításáról
            
               
         
         
            
               INDOKOLÁS
            
            
               (1)Az Iránnal szembeni korlátozó intézkedésekről szóló, 2012. március 23-i 267/2012/EU tanácsi rendelet hatályba lépteti a 2010/413/KKBP határozatban előírt intézkedéseket.
            
            
               (2)A Tanács 2015. július 31-én elfogadta a 2010/413/KKBP határozat módosításáról szóló (KKBP) 2015/1337 határozatot és 2016. január 14-ig meghosszabbította a 20. cikk (14) bekezdésében előírt mentességet a jegyzékbe vett szervezetekre tekintettel végzett tevékenységeket és tranzakciókat illetően, amennyiben azok 2012. január 23-a előtt megkötött szerződésekben előírt kötelezettségek vagy az ilyen kötelezettségek teljesítéséhez szükséges kiegészítő szerződésekben meghatározott kötelezettségek teljesítéséhez szükségesek, amennyiben az iráni nyersolaj és kőolajipari termékek szállítása vagy az azok szállításából származó jövedelem a tagállamok területén belüli vagy a tagállamok joghatósága alá tartozó személyek vagy szervezetek javára 2012. január 23-a előtt megkötött szerződések tekintetében fennálló követelések visszatérítésére szolgál, ahol e szerződések kifejezetten rendelkeznek e visszatérítésekről.
            
            
               (3)A Tanács elfogadta a (KKBP) 2016/... határozatot, amellyel 2016. február 4-ig meghosszabbította a fent említett mentességet.
            
            
               (4)A meghosszabbítás végrehajtásához az Unió további fellépése szükséges.
            
            
               (5)Az Unió külügyi és biztonságpolitikai főképviselője és az Európai Bizottság javaslatot tesz a 267/2012/EU rendelet ennek megfelelő módosítására.
            
            
               2016/0001 (NLE)
            
            
               Együttes javaslat
            
            
               A TANÁCS RENDELETE
            
            
               az Iránnal szembeni korlátozó intézkedésekről szóló 267/2012/EU rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 215. cikkére,
            
            
               tekintettel az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26-i 2010/413/KKBP tanácsi határozatra
                  1
               ,
            
            
               tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
            
            
               mivel:
            
            
               (1)A 267/2012/EU tanácsi rendelet
                  2
                hatályba lépteti a 2010/413/KKBP határozatban előírt intézkedéseket.
            
            
               (2)A Tanács 2015. július 31-én elfogadta a 2010/413/KKBP határozat módosításáról szóló (KKBP) 2015/1337 határozatot, hogy 2016. január 14-ig meghosszabbítsa a 20. cikk (14) bekezdésében előírt mentességet a jegyzékbe vett szervezetekre tekintettel végzett tevékenységeket és tranzakciókat illetően, amennyiben azok 2012. január 23-a előtt megkötött szerződésekben előírt kötelezettségek vagy az ilyen kötelezettségek teljesítéséhez szükséges kiegészítő szerződésekben meghatározott kötelezettségek teljesítéséhez szükségesek, amennyiben az iráni nyersolaj és kőolajipari termékek szállítása vagy az azok szállításából származó jövedelem a tagállamok területén belüli vagy a tagállamok joghatósága alá tartozó személyek vagy szervezetek javára 2012. január 23-a előtt megkötött szerződések tekintetében fennálló követelések visszatérítésére szolgál, ahol e szerződések kifejezetten rendelkeznek e visszatérítésekről.
            
            
               (3)A Tanács 2016. január ...-án/-én elfogadta a (KKBP) 2016/... határozatot, amellyel 2016. február 4-ig meghosszabbította a fent említett mentességet.
            
            
               (4)Ez az intézkedés a Szerződés hatálya alá tartozik, ennélfogva – különösen a gazdasági szereplők által az összes tagállamban történő egységes alkalmazásának biztosítása céljából – a végrehajtásához uniós szintű jogszabály szükséges.
            
         
         
            
               (5)A 267/2012/EU rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
            
               A 267/2012/EU rendelet 28a. cikkének b) pontjában a „2016. január 14-ig” szövegrész helyébe a „2016. február 4-ig” szövegrész lép.
            
            
               2. cikk 
            
            
               Ez a rendelet a kihirdetése napján lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 195., 2010.7.27., 39. o.
               
               
                  
                     (2)
                  A Tanács 2012. március 23-i 267/2012/EU rendelete az Iránnal szembeni korlátozó intézkedésekről és a 961/2010/EU rendelet hatályon kívül helyezéséről (HL L 88., 2012.3.24., 1. o.).